作者：京镗
词牌/韵律：贺新郎

paragraphs: 试与姮娥语。
问因何、年年此夜，月明如许。
万顷熔成银世界，是处玉壶风露。
又岂比、寻常三五。
变化乾坤同一色，觉星躔、斗柄皆回互。
须要我，共分付。
平生脚踏红尘处。
漫纷纷、鸡虫厚薄，燕鸿来去。
只有婵娟多情在，依旧当时雅素。
空自叹、归心难住。
留取清光岷江畔，照扁舟、送我章江路。
频引满，莫匆遽。